Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13261

2. Megjegyzés. - Az alábbi pontokban a ‡ jellel jelzettek az 1989. január 1. után újonnan telepített berendezésekre alkalmazhatók (2. Fejezet 2.2.2.1 pont). 3.5.1 Meghatározások Control motion noise (CMN). Kormányzási elmozdulási zaj Az útirányadó jel hibájának az a része, amelyet a kormányfelületek, a futók és az antenna-oszlop elmozdulása okoz, és amelyet a repülőgépnek az útirányra ráállt repülés közbeni térbeli helyzeti szöge befolyásolhat, de az, ami nem idézi elő a repülőgépnek a megkívánt iránysávtól és/vagy siklópályától való eltérését. (Lásd a későbbi 3.11 pontot.) DME dead time. DME holtidő Egy érvényes kérdezés dekódolását közvetlenül követő azon intervallum, amely alatt egy vett kérdés nem eredményezi egy válasz létrehozását. Megjegyzés. - A holt idő annak meggátolására szolgál, hogy a válaszadó a több-utas hatásokból eredő visszaverődésekre válaszoljon. DME/N. (Keskeny impulzus spektrumú távolságmérő berendezés) Távolságmérő berendezés, elsődlegesen az útvonal és a közelkörzeti (TMA) navigációs üzemelési szükségletek kiszolgálására, amelynél az "N" a keskeny impulzus spektrum jellemzőt jelenti (a "W"- től való megkülönböztetés céljából). DME/P. (Precíziós távolságmérő berendezés) Az MLS távolságmérő berendezése, amelynél a "P" a pontos /pontosabb/ távolságmérést jelenti. A berendezés spektrum jellemzői megegyeznek a DME/N berendezésével. DME/W. (Széles impulzus spektrumú távolságmérő berendezés) Távolságmérő berendezés, elsődlegesen az útvonal és a közelkörzeti (TMA) navigációs üzemelési szükségletek kiszolgálására, amelynél a "W" a széles impulzus spektrum jellemzőt jelenti (az "N"-től való megkülönböztetés céljából). Equivalent isotropically radiated power (e.i.r.p.). Az egyenértékű izotropikusan kisugárzott teljesítmény Az antennába táplált teljesítmény és az antennának egy megadott irányban az izotróp antennához (minden irányban azonos tulajdonságú antennához) viszonyított teljesítmény-nyeresége (abszolút, vagy izotróp nyereség). Final approach (FA) mode. Végső megközelítési (FA) mód A DME/P berendezésnek az az üzemi helyzete, amely a végső megközelítésben és a futópálya körzetében való repülési üzemeltetéseket támasztja alá. 2007/70/II. szám Initial approach (IA) mode. Kezdeti megközelítési (IA) mód A DME/P berendezésnek az az üzemi helyzete, amely a végső megközelítési körzeten kívül eső területen üzemelő repülési üzemeltetéseket támasztja alá, és amelyik képes a DME/N berendezéssel együtt működni. Key down time. Billentyűzési lenyomási idő Az az idő, amely alatt egy Morse jel pontja, vagy vonása leadásra kerül. MLS approach reference datum. MLS megközelítési vonatkoztatási alappont A legalacsonyabb siklópályán a futópálya küszöbe felett meghatározott magasságban lévő pont (lásd a későbbi 3.11 pontot). MLS datum point. MLS alappont A futópálya középvonalán a megközelítési süllyedési szög antenna fázis középpontjához legközelebb eső pont (lásd a későbbi 3.11 pontot). Mode W, X, Y, Z. W, X, Y, Z mód A DME adásánál egy impulzus-pár időosztásos impulzus kódolású sugárzási módja úgy, hogy az egyes frekvenciákat nem csak egyszer lehet használni. Partial rise time. Részleges felfutási idő Az impulzusgörbe felfutási szakaszán az 5 és 30 százalékos amplitúdó pontok között mért felfutási idő, azaz a h és az i pontok között a 3-1. és a 3-2. sz. ábrán. Path following error (PFE). Útvonal követési hiba Az útirányadó jel hibájának az a része, amely előidézheti azt, hogy a légijármű a megkívánt útiránytól és/vagy siklópályától eltérjen. (Lásd alább a 3.11 pontot.) Pulse amplitude. Impulzus magasság Az impulzus görbe legnagyobb feszültségű helyzete, azaz az ’A’ érték a 3-1. számú ábrán. Pulse decay time. Impulzus lefutási idő Az impulzus görbe lefutó élén a 90 és a 10 százalékos amplitúdó pontok között mért lefutási idő, azaz az ’e’ és a ’g’ pontok között a 3-1sz. ábrán. Pulse code. Impulzus kód A W, X, Y és Z módokat, valamint az FA és IA módot megkülönböztető módszer. Pulse duration. Az impulzus időtartama Az impulzus görbe felfutó és lefutó éleinek 50 százalékos amplitúdó pontjai közötti idő, azaz a ’b’ és az ’f’ pontok között a 3-1.számú ábrán. Pulse rise time. Impulzus felfutási idő Az impulzus görbe felfutó élén a 10 és a 90 százalékos amplitúdó pontok között mért felfutási idő, azaz az ’a’ és a ’c’ pontok között a 3-1. számú ábrán. Reply efficiency. Válaszadási hatékonyság A válaszadó által adott válaszok és az összes vett érvényes lekérdezés közötti arány. Search. Keresés Az a helyzet, ami akkor áll fenn, amikor a DME lekérdező adó-vevő egység megpróbálja befogni és rögzíteni a kiválasztott válaszadótól a saját kérdéseire adott választ. 2007/70/II. szám System efficiency. Rendszer hatékonyság A lekérdező adó-vevő egység által feldolgozott érvényes válaszok és az általa adott összes lekérdezés közötti arány. Track. Követés Az a helyzet, ami akkor áll fenn, amikor a DME lekérdező adó-vevő egység rögzítette a saját lekérdezéseire adott válaszokat, és folyamatosan adja a távolság-méréseket. Transmission rate. Adási sebesség A válaszadó által másodpercenként leadott impulzus-párok átlagértéke. Virtual origin. A látszólagos kiindulási pont Az a pont, ahol az impulzus felfutó élének 30 százalékos és 5 százalékos amplitúdó pontjain keresztül húzott egyenes metszi a 0 százalékos amplitúdó tengelyt (lásd a 3-2. számú ábrát). 3.5.2 Általános rész 3.5.2.1 A DME rendszernek folyamatos és pontos jelzést kell biztosítania a pilótakabinban a rendszerrel ellátott légijárműnek egy, a rendszerrel felszerelt valamely földi referencia ponttól mért ferdetávolságáról. 3.5.2.2 A rendszernek két alapegységből kell állnia, az egyik a légijármű fedélzetén felszerelten, a másik a földön telepítve. A fedélzeti egységet lekérdező adó-vevő egységnek (interrogator), a földi egységet válaszadó berendezésnek (transponder) nevezzük. 3.5.2.3 Működés közben a lekérdező adó-vevő egységeknek kell kérdezniük a válaszadó berendezéseket, amelyek viszont a kérdezésekkel szinkronizált válaszokat kell továbbítsák a lekérdező egységnek, ilyen módon biztosítva a pontos távolságmérési lehetőséget. 3.5.2.4 A DME/P berendezésnek két üzemi módja - az IA (kezdeti megközelítési) és az FA (végső megközelítési) üzemmódja - kell, hogy legyen. 2007/70/II. szám 3-1. ábra 2007/70/II. szám 3-2. ábra 3.5.2.5 Amikor a DME funkciókat egy ILS-el, MLS-el, vagy VOR-al társítják egy egyedüli berendezés kialakításának céljából, akkor ezeket csak úgy lehet a 2. Fejezet 2.2.2 pontjában leírtakat kielégítő módon társított berendezéseknek tekinteni, ha:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes